pythainlp/thai-wiki-dataset-v4 huggingface dataset:
เฮย์มาร์เกต (นิวเซาท์เวลส์)

เฮย์มาร์เกต  เป็นชานเมืองของซิดนีย์, รัฐนิวเซาท์เวลส์, ออสเตรเลีย ตั้งอยู่ทางตอนใต้ของเขตศูนย์กลางธุรกิจซิดนีย์ในเขตการปกครองท้องถิ่นนครแห่งซิดนีย์ เฮย์มาร์เกตเป็นที่ตั้งของส่วนมากของไชน่าทาวน์, ไทยทาวน์ และเรลเวย์สแควร์
ประชากร.
ในการสำมะโนประชากรปี 2016 มีผู้อยู่อาศัยในเฮย์มาร์เกต 7,353 คน มีอายุมัธยฐานคือ 27 ปีและ 49.7% ของประชากรมีอายุ 20-29 ปี มากกว่าครึ่งหนึ่งของชาวเฮย์มาร์เก็ตเข้าเรียนในสถาบันการศึกษาโดยส่วนใหญ่ของคนเหล่านี้เข้าเรียนในสถาบันอุดมศึกษาหรือช่างเทคนิค มีผู้อาศัยที่เกิดในออสเตรเลียเพียง 8.3% เท่านั้น ในปี 2011 87.8% ของประชากรเป็นคนที่เกิดต่างประเทศ ซึ่งเป็นชานเมืองที่มีค่าสูงที่สุดในออสเตรเลีย ประชากรที่เกิดในประเทศอื่น ๆ ที่พบมากที่สุดคือไทย 20.7%, จีน 18.9%, อินโดนีเซีย 11.5%, สาธารณรัฐเกาหลี (ใต้) 5.0% และเวียดนาม 2.1% 71.6% ของประชากรพูดภาษาอื่นที่ไม่ใช่ภาษาอังกฤษที่บ้าน ภาษาหลักที่ใช้ในการพูด ได้แก่ ภาษาไทย 20.4% ภาษาจีนกลาง 20.3% ภาษาอินโดนีเซีย 10.2% ภาษากวางตุ้ง 5.1% และภาษาเกาหลี 4.8%
ปาเลนเซีย

ปาเลนเซีย ([paˈlen.θi̯a]) เป็นนครทางใต้ของติเอร์ราเดกัมโปส ทางทิศเหนือ-ตะวันตกเฉียงเหนือประเทศสเปน เป็นเมืองหลักของจังหวัดปาเลนเซียในแคว้นปกครองตนเองกัสติยาและเลออน เทศบาลมีประชากร 78,892 คน เมื่อปี ค.ศ. 2017
ส่วนขยายมีเดียวิกิ

ส่วนขยายมีเดียวิกิ  ทำให้มีเดียวิกิก้าวหน้ายิ่งขึ้นและมีประโยชน์สำหรับวัตถุประสงค์ต่าง ๆ ส่วนขยายเหล่านี้มีความซับซ้อนแตกต่างกันไปมาก มูลนิธิวิกิมีเดียดำเนินการเซิร์ฟเวอร์กิตที่โฮสต์ส่วนขยายจำนวนมาก และไดเรกทอรีเหล่านั้นสามารถพบได้ในเว็บไซต์มีเดียวิกิ บางเว็บไซต์อื่น ๆ เป็นที่รู้จักสำหรับการพัฒนา—หรือการสนับสนุนสำหรับ—ส่วนขยายคือ MediaWiki.org ซึ่งรักษาเมทริกซ์ส่วนขยาย และกูเกิลโค้ด การตรวจสอบโค้ดมีเดียวิกินั้นอำนวยความสะดวกผ่านกรณีตัวอย่างของเกอร์ริต ตั้งแต่เวอร์ชัน 1.16 มีเดียวิกิยังใช้ไลบรารีเจเควียรี
การใช้.
บุคคลที่มีการดูแลระบบเอฟทีพีหรือการเข้าถึงระบบไฟล์สู่ไดเรกทอรีวิกิสามารถติดตั้งส่วนขยายได้ด้วยตนเองโดยการดาวน์โหลดไปยังไดเรกทอรีที่เหมาะสม และการใช้โปรแกรมแก้ไขข้อความเพื่อเพิ่มบรรทัด require once ในไฟล์ LocalSettings.php เพื่อทำให้รหัสส่วนขยายถูกรวมและประเมินผล ส่วนขยายบางรายการยังมีการตั้งค่าที่ตั้งค่าและเปลี่ยนแปลงโดยแก้ไขไฟล์นี้ นอกจากนี้ยังมีส่วนขยาย, กำหนดค่า ที่ช่วยให้ส่วนขยายอื่น ๆ สามารถจัดการได้ง่ายขึ้น ส่วนแพลตฟอร์มการจัดการส่วนขยายที่ดีกว่าอยู่ระหว่างการพัฒนา
พาล์เมอร์สตัน (นอร์เทิร์นเทร์ริทอรี)

พาล์เมอร์สตัน เป็นเมืองที่ตั้งอยู่ใกล้กับดาร์วินฮาร์เบอร์ในนอร์เทิร์นเทร์ริทอรี, ออสเตรเลีย และมีประชากร 33,695 คนในการสำรวจสำมะโนประชากร 2559 ทำให้เป็นเมืองที่ใหญ่เป็นอันดับสองในนอร์เทิร์นเทร์ริทอรี พาล์เมอร์สตันเป็นเมืองบริวารของดาร์วินซึ่งเป็นเมืองเอกและเมืองที่ใหญ่ที่สุดในนอร์เทิร์นเทร์ริทอรี
มีชานเมืองสิบแปดชานเมืองในพาล์เมอร์สตัน สิบในนั้นอยู่ใกล้กับใจกลางเมืองพาลเมอร์สตัน พาล์เมอร์สตันส่วนใหญ่เป็นที่อยู่อาศัยที่มีพื้นที่อุตสาหกรรมเบาสองแห่งทางตอนเหนือของเมือง
พาล์เมอร์สตันอยู่ห่างจากใจกลางเมืองดาร์วินประมาณ 15 นาทีโดยรถยนต์และ 15-18 นาทีจากชานเมืองทางตอนเหนือของดาร์วินและ 10 - 20 นาทีจากฮาวเวิร์ดสปริงส์และพื้นที่ชนบท
ฮาร์ตเฟิร์ด

ฮาร์ตเฟิร์ด  เป็นเมืองหลวงของรัฐคอนเนทิคัต เคยเป็นเมืองเทศมณฑลของเทศมณฑลฮาร์ตเฟิร์ดจนรัฐคอนเนทิคัตได้ยุบการปกครองไปในปี ค.ศ. 1960 ชื่อเล่นของเมืองคือ "เมืองหลวงโลกการประกัน" (Insurance Capital of the World) อันเนื่องจากเป็นที่ตั้งสำนักงานใหญ่ของบริษัทประกันหลายแห่ง และยังเป็นอุตสาหกรรมสำคัญของภูมิภาคอีกด้วย
ฮาร์ตเฟิร์ดก่อตั้งเมื่อปี 1635 เป็นหนึ่งในเมืองที่เก่าแก่ที่สุดในสหรัฐ และเป็นที่ตั้งของพิพิธภัณฑ์ระดับชาติที่เก่าแก่ที่สุด (แวดส์เวิร์ทแอทีเนียม), สวนกองทุนสาธารณะที่เก่าแก่ที่สุด (สวนบุชเนลล์), หนังสือพิมพ์ที่ตีพิมพ์ต่อเนื่องยาวนานที่สุด ("ฮาร์ตฟอร์ตคูแรนต์") และโรงเรียนมัธยมที่เก่าแก่เป็นอันดับ 2 (โรงเรียนรัฐบาลฮาร์ตเฟิร์ด) ยังเป็นที่ตั้งของวิทยาลัยทรินิตี และบ้านมาร์ก ทเวน นักเขียนที่มีชื่อเสียง
ฮาร์ตเฟิร์ดเคยได้ชื่อว่าเป็นเมืองที่ร่ำรวยที่สุดในสหรัฐในหลายทศวรรษหลังสงครามกลางเมืองอเมริกา แต่ปัจจุบันกลายเป็นเมืองที่ยากจนที่สุดของประเทศ ทุก 3 ใน 10 ของครอบครัวอยู่ต่ำกว่าเส้นแบ่งความยากจน ในทางตรงกันข้ามเกรตเตอร์ฮาร์ตฟอร์ต มหานครอยู่อันดับ 32 จากมหานคร 318 แห่ง ที่มีการผลิตผลรวมทางเศรษฐกิจ และอยู่อันดับ 8 จากพื้นที่ทางสถิติของเมือง 280 แห่ง ทางด้านรายได้ต่อหัว
จากการสำรวจสำมะโนประชากร ฮาร์ตเฟิร์ดเป็นเมืองมีประชากรมากเป็นอันดับ 4 ของรัฐคอนเนทิคัต รองจากบริดจ์พอร์ต, นิวเฮเวน และสแตมฟอร์ด
จังหวัดเกรโมนา

จังหวัดเกรโมนา  เป็นจังหวัดในแคว้นลอมบาร์เดียของอิตาลี มีเมืองเอกคือ เกรโมนา
จังหวัดตั้งอยู่ส่วนกลางของที่ราบปาดานาดังนั้นพื้นที่ทั้งหมดจึงเป็นที่ราบโดยไม่มีภูเขาหรือเนินเขา มีแม่น้ำหลายสายผ่านเช่นแม่น้ำเซรีโอและแม่น้ำอัดดา และคลองประดิษฐ์ซึ่งส่วนใหญ่ใช้สำหรับการชลประทาน
แม่น้ำโปซึ่งเป็นแม่น้ำที่ยาวที่สุดในอิตาลี แบ่งพรมแดนจังหวัดนี้กับจังหวิดปีอาเชนซา ในขณะที่แม่น้ำออลโยแบ่งจังหวัดนี้กับจังหวัดเบรชชา
เกรโมนา

เกรโมนา  เป็นเมืองและคอมมูนในภาคเหนือของอิตาลี ตั้งอยู่ในแคว้นลอมบาร์เดีย บนฝั่งซ้ายของแม่น้ำโป กลาง "Pianura Padana" (หุบเขาโป) เป็นเมืองหลวงของจังหวัดเกรโมนา และเป็นที่ตั้งของรัฐบาลท้องถิ่นของเมืองและจังหวัด เมืองเครโมนามีความโดดเด่นเป็นพิเศษด้านประวัติศาสตร์ดนตรี
จังหวิดปีอาเชนซา

จังหวัดปีอาเชนซา  เป็นจังหวัดในแคว้นเอมีเลีย-โรมัญญาของอิตาลี มีเมืองเอกคือปีอาเชนซา ในปี 2016 มีประชากรรวม 286,572 คนบนพื้นที่ 2,585.86 ตารางกิโลเมตร ทำให้มีความหนาแน่น 111.38 คนต่อตารางกิโลเมตร จังหวัดนี้สามารถสืบประวัติศาสตร์กลับไปได้ถึงการก่อตั้งโดยชาวโรมันเมื่อ 218 BCE
จังหวัดเทคีร์ดา

จังหวัดเทคีร์ดา  เป็นจังหวัดของตุรกีตั้งอยู่ในภูมิภาคเธรซตะวันออกของประเทศ หรือที่รู้จักกันในชื่อตุรกีทวีปยุโรป เป็นหนึ่งในสามจังหวัดที่อยู่ในภูมิภาคนี้ เชื่อมต่อกับจังหวัดอิสตันบูลทางตะวันออก จังหวัดคืร์กลาเรลีทางเหนือ จังหวัดเอดีร์แนทางตะวันตก
เทคีร์ดาเป็นเมืองหลักของจังหวัดนี้ และเป็นเมืองที่มีประชากรมากที่สุดในตุรกีฝั่งทวีปยุโรปนอกเหนือจากส่วนหนึ่งของอิสตันบูล
แผ่นดินไหวใน พ.ศ. 2562

แผ่นดินไหวใน พ.ศ. 2562 แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐ (USGS)
ตารางเทียบรายปี.
"สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น"
สำหรับประเทศไทย สามารถดูรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง
สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์
นอกเหนือปรกติ

นอกเหนือปรกติ  คือภาวะที่เหนือธรรมชาติ หรือไม่สามารถอธิบายได้ด้วยกฎทางวิทยาศาสตร์หรือเหตุผล มักปรากฏในวัฒนธรรมประชานิยมและนิทานพื้นบ้านต่าง ๆ
ผู้เชื่อเรื่องเหนือปรกติมักอ้างเหตุผลที่ไม่อิงกับหลักฐานเชิงประสบการณ์ แต่อาศัยเกร็ดเรื่องเล่า คำพยาน และความสงสัย ความเชื่อเรื่องนอกเหนือปรกติยังเกี่ยวข้องกับโทรจิต สัมผัสที่หก เจตนิยม และวิทยาศาสตร์เทียม เช่น การล่าผี วิทยาสัตว์ลึกลับ ยูเอฟโอ
ไข่มุกด์ ชูโต

ไข่มุกด์ ชูโต เป็นประติมากรหญิงคนสำคัญของประเทศไทย โดยได้รับการยกย่องให้เป็นประติมากรหญิงคนแรกของประเทศไทย เกิดเมื่อวันที่ 19 เมษายน พ.ศ. 2481 ที่โรงพยาบาลศิริราช เป็นบุตรีของ อำมาตย์เอก พระมัญชุวาที (โชติ ชูโต) และนางมัญชุวาที (แอ๊ว ชูโต) ข้าหลวงในสมเด็จพระศรีพัชรินทราบรมราชินีนาถ พระบรมราชชนนีพันปีหลวง โดยอยู่อาศัยที่"บ้านขมิ้น" บนถนนอรุณอมรินทร์ แขวงศิริราช เขตบางกอกน้อย กรุงเทพมหานคร จนวาระสุดท้ายของชีวิต
ไข่มุกด์จบการศึกษาขั้นเตรียมอุดมศึกษาจากโรงเรียนราชินี และจบการศึกษาระดับอุดมศึกษาจากคณะจิตรกรรมและประติมากรรม มหาวิทยาลัยศิลปากร (ปัจจุบันคือ คณะจิตรกรรมประติมากรรมและภาพพิมพ์ มหาวิทยาลัยศิลปากร) เริ่มทำงานครั้งแรกให้กับองค์กร USOM และ Getesner ตามลำดับ ก่อนจะลาออกจากงานประจำมาทำงานอิสระ โดยรับทำงานศิลป์หลายชนิด เช่น ประติมากรรม การตกแต่งสวน การตกแต่งภายใน เขียนแบบ ฯลฯ จนเริ่มมีชื่อเสียงในวงการ
ต่อมา นายชูพาสน์ ชูโต ข้าราชการประจำสำนักพระราชวัง ผู้เป็นญาติได้ชักชวนให้เข้าถวายตัวปฏิบัติงานด้านประติมากรรมต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยได้สร้างผลงานชิ้นแรกถวายคือ "รูปปั้นกินรีแม่ลูก" จำนวน 2 ชุด ปัจจุบันติดตั้ง ณ สวนศิวาลัยในพระบรมมหาราชวัง และในบริเวณสวนของพระตำหนักภูพิงคราชนิเวศน์ นอกจากนี้ไข่มุกด์ยังถวายงานต่อพระบาทสมเด็จพระวชิรเกล้าเจ้าอยู่หัว และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เช่นกัน
เมื่อวันที่ 19 กันยายน พ.ศ. 2539 ไข่มุกด์เกิดอาการหัวใจหยุดเต้นกะทันหัน หลังเดินทางกลับจากการตรวจดูงานหล่อพระพุทธรูปถวายต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงที่โรงหล่อบนถนนพุทธมณฑล สาย 4 โดยได้รับการปฐมพยาบาลที่โรงพยาบาลธนบุรี ซึ่งแพทย์ลงความเห็นว่ากล้ามเนื้อหัวใจขาดเลือด และต่อมาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้ทรงพระกรุณาโปรดเกล้าฯ ให้รับไปรักษาต่อที่โรงพยาบาลศิริราช และได้เสียชีวิตลงด้วยอาการปอดบวมและระบบหายใจล้มเหลว เมื่อวันที่ 31 ตุลาคม พ.ศ. 2539 ด้วยวัย 59 ปี
ผลงานสำคัญ.
ผลงานที่เป็นที่จดจำของอาจารย์ไข่มุกด์ ชูโต เช่น
และยังมีผลงานแกะสลักที่ตกแต่งภายในอาคารของโรงแรมต่าง ๆ เช่น โรงแรมนารายณ์ และ โรงแรมดุสิตธานี กรุงเทพฯ
การโจมตีโรงแรมดุสิตดีทู ไนโรบี

-->
การโจมตีโรงแรมดุสิตดีทู ไนโรบี  เป็นการโจมตีของผู้ก่อการร้ายที่เริ่มเมื่อวันที่ 15 มกราคม พ.ศ. 2562 และยุติในวันที่ 16 มกราคม พ.ศ. 2562 ในพื้นที่เวสต์แลนด์ของไนโรบี ประเทศเคนยา
ภูมิหลัง.
กลุ่มสงครามอิสลามอัชชะบาบได้ต่อต้านการมีส่วนร่วมของเคนยาในสงครามกลางเมืองโซมาเลีย ซึ่งก่อนหน้านี้ กลุ่มผู้ก่อการร้ายได้โจมตีเมืองเวสต์แลนด์ในช่วงที่มีการโจมตีศูนย์การค้าเวสต์เกต พ.ศ. 2556 ที่ส่งผลให้มีผู้เสียชีวิต 67 ราย
สถานที่.
การโจมตีเกิดขึ้นที่ 14 ริเวอร์ไซด์ไดร์ฟ ในเวสต์แลนด์ ไนโรบี ประเทศเคนยา ที่แห่งนี้คือโรงแรมและอาคารสำนักงานหรูซึ่งเป็นที่ตั้งของโรงแรมเครือดุสิตธานีและสำนักงานคณะกรรมการการจัดสรรรายได้
อุบัติการณ์.
เหตุการณ์เริ่มต้นที่เวลา 14:30 น. ของวันที่ 15 มกราคม พ.ศ. 2562 และได้ยุติในไม่กี่นาทีก่อนสิบโมงของวันรุ่งขึ้น รายงานเบื้องต้นคือมีการยิงปืนและการระเบิดสองครั้งที่โรงแรม ผู้โจมตีมีประมาณจำนวนระหว่างสี่ถึงหกคน ได้มาถึงโดยยานพาหนะสองคันและบังคับให้ยามเปิดประตู 14 ริเวอร์ไซด์ไดร์ฟโดยยิงใส่พวกเขา ครั้นแล้ว ตำรวจผู้เชี่ยวชาญจากหน่วยเจเนอรัลเซอร์วิสสำหรับต่อต้านการก่อการร้าย ก็ได้รับการส่งเข้ามาเพื่อต่อสู้กับกองกำลังติดอาวุธ รวมถึงสมาชิกคนหนึ่งของหน่วยปฏิบัติการพิเศษทางอากาศ ซึ่งอยู่ในประเทศเพื่อทำการฝึกอบรม ก็มีส่วนร่วมในการโต้ตอบเช่นกัน ระหว่างที่มีการไตร่ตรองเพื่อต่อต้านการโจมตีหลังจากนั้นไม่กี่ชั่วโมง มีการได้ยินเสียงยิงปืนและระเบิดอีกครั้งในเช้าตรู่ของวันที่ 16 มกราคม
ภายในวันที่ 16 มกราคม พ.ศ. 2562 ประธานาธิบดีเคนยา อูฮูรู เคนยัตตา กล่าวว่ามี 14 คนถูกฆ่าตาย รวมทั้งผู้ก่อการร้ายทั้งหมด ในขณะที่สภากาชาดเคนยาระบุจำนวนผู้เสียชีวิตคือ 24 คน
ส่วนอัชชะบาบได้อ้างภาระหน้าที่ในการโจมตี ในแถลงการณ์ที่เปิดตัวระหว่างการโจมตี ช่วงหลังของวันที่ 16 มกราคม มีรายงานว่าพลเรือน 21 คนถูกสังหารและผู้โจมตีห้าคนถูกกำจัด พวกเขาอ้างว่าการโจมตีดังกล่าวเป็น "การตอบสนองต่อการตัดสินใจของประธานาธิบดี ดอนัลด์ ทรัมป์ ที่ยอมรับว่าเยรูซาเลมเป็นเมืองหลวงของประเทศอิสราเอล"
โอโตยะ ยามางูจิ

โอโตยะ ยามางูจิ (22 กุมภาพันธ์ ค.ศ.1943 – 2 พฤศจิกายน ค.ศ.1960) เป็นชาวญี่ปุ่นคลั่งชาติที่ลงมือลอบสังหาร อิเนจิโร อาซานูมะ หัวหน้าพรรคสังคมนิยมญี่ปุ่น โอโตยะเป็นสมาชิกของ"อุโยกุ ดันไต" พรรคการเมืองฝ่ายขวาของญี่ปุ่น และสังหารอิเนจิโระด้วย "โยโรย-โดชิ" ในช่วงหาเสียงที่หอประชุมฮิเบยะ เมื่อวันที่ 12 ตุลาคม ค.ศ.1960
เสียชีวิต.
หลังจากเหตุการณ์ลอบสังหารไปไม่ถึงสามสัปดาห์ โอโตยะ ซึ่งอยู่ในเรือนจำได้ผสมยาสีฟันกับน้ำพร้อมกับเขียนข้อความบนผนังว่า "七生報国 天皇陛下万才" หรือ 
" ขอถวายชีวิตทั้งเจ็ดแด่ประเทศชาติ ทรงพระเจริญแด่องค์พระจักรพรรดิ" ("ขอถวายชีวิตทั้งเจ็ดแด่ประเทศชาติ" หมายถึง ขออุทิศชีวิตนี้และชีวิตหน้าของข้าพเจ้าขออุทิศให้แก่ประเทศชาติตลอดไป) และกระทำอัตวินิบาตกรรมโดยการแขวนคอ ซึ่งสำนวน 七生報国 (ขอถวายชีวิตทั้งเจ็ดแด่ประเทศชาติ) เป็นคำพูดสุดท้ายของคุซุโนกิ มาซาชิเกะ ซามูไรในช่วงศตวรรษที่ 14
พรรคการเมืองฝ่ายขวาได้ยกย่องให้เขาเป็นผู้พลีชีพ; แล้วให้เสื้อฝังศพ, ชุดกิโมโน และเข็มขัดให้กับพ่อแม่ของเขาเพื่อใช้ในพิธีทางศาสนา อัฐิของเขาถูกบรรจุที่สุสานอาโอยามะ
สิ่งตกทอด.
ภาพที่ถ่ายโดยยาซูชิ นากาโอะ ได้ทั้งรางวัลพูลิตเซอร์ เมื่อปี ค.ศ. 1961 และรางวัลการประกวดภาพถ่ายสื่อมวลชนโลก สาขาภาพข่าวยอดเยี่ยมประจำปี เมื่อปี ค.ศ. 1960
เคนซาบูโร โอเอะ ผู้ได้รางวัลโนเบล สาขาวรรณกรรมได้บอกว่า วรรณกรรมเรื่อง "Seventeen" และ "The Death of a Political Youth" ของเขาได้อิงมาจากโอโตยะ
ในเดือนตุลาคม ปี ค.ศ. 2010 พรรคการเมืองฝ่ายขวาได้ร่วมงานฉลองครบรอบ 50 ปีของการลอบสังหารที่สวนฮิบิยะ
โทโง (จังหวัดไอจิ)

โทโง  เป็นเมืองที่ตั้งอยู่ในอำเภอไอจิ จังหวัดไอจิ ประเทศญี่ปุ่น มีขนาดพื้นที่ทั้งสิ้น 18.03 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 43,778 คน และมีความหนาแน่นของประชากร 2,428 คนต่อกิโลเมตร
ภูมิศาสตร์.
โทโงตั้งอยู่บริเวณศูนย์กลางทางภูมิศาสตร์ของจังหวัดไอจิ อยู่ทางทิศตะวันออกของนครนาโงยะ พื้นที่แห่งนี้ขึ้นชื่อว่ามีสนามกอล์ฟหลายแห่ง เช่น สนามวาโง (Wago Course) ของสโมสรกอล์ฟนาโงยะ ซึ่งใช้จัดการแข่งขันทัวร์นาเมนต์กอล์ฟ เดอะคราวส์ (The Crowns)
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโทโงเพิ่มขึ้นอย่างรวดเร็วในช่วง 70 ปีที่ผ่านมา
ประวัติศาสตร์.
เมื่อมีการประกาศใช้ระบบเทศบาล ได้มีการจัดตั้งหมู่บ้านโมโรวะและหมู่บ้านฮารูกิเมื่อวันที่ 1 ตุลาคม ค.ศ. 1889 ทั้งสองหมู่บ้านได้ควบรวมกันเมื่อวันที่ 10 พฤษภาคม ค.ศ. 1906 เพื่อจัดตั้งเป็นหมู่บ้านโทโง และได้รับการยกฐานะเป็นเมืองเมื่อวันที่ 1 เมษายน ค.ศ. 1970
วีที-4

รถถังหลัก VT-4  หรืออีกชื่อคือ MBT3000 เป็นรถถังหลักยุคที่สามของจีน พัฒนาขึ้นโดยบริษัท Norinco เป็นรุ่นสำหรับส่งออกต่างประเทศ เป็นรถถังที่ต่อยอดมาจากรุ่น MBT2000 (VT-1) และถือเป็นรถถังรุ่นใหม่ที่สุดในตระกูล Type 90-II 
ผู้ใช้งาน.
 กองทัพบกไทย มีรถถัง VT-4 ประจำการจำนวน 28 คัน ซึ่งส่งมอบในเดือนตุลาคม 2560 และมีมูลค่าประมาณ 4600 ล้านบาท และยังรวมถึงการจัดซื้อยานพาหนะทางทหารอีก 153 คัน ในเดือนเมษายน 2560 กองทัพบกได้สั่งรถถัง VT-4 อีก 10 จาก China North Industries Corporation (NORINCO) มูลค่าประมาณ 1,800 ล้านบาทและได้รับเมื่อต้นปี 2562
 กองทัพบกไนจีเรีย
 กองทัพบกปากีสถาน
การพัฒนา.
โครงการ MBT-3000 (การกำหนดทางอุตสาหกรรม) เริ่มพัฒนาในปี 2009 โดยความร่วมมือของโรงงานแห่งแรกในมองโกเลีย และบริษัทอื่น ๆ ขึ้นอยู่กับ Type 90-II และติดตั้งแหล่งผลิตพลังงานที่ผลิตในท้องถิ่น แนวคิด MBT-3000 เปิดตัวครั้งแรกในงานอาวุธโลกที่ฝรั่งเศส ปี 2012 และได้แสดงในงาน 2014 Norinco Armor Day และ tenth China International Aviation & Aerospace Exhibitionas ในฐานะ VT-4
การออกแบบ.
The VT-4 ใช้เทคโนโลยีจาก Type 99 ซึ่งสอดรับกับต้นแบบรถถังของกองทัพปลดปล่อยประชาชน
อาวุธยุทธภัณฑ์.
The VT-4 มีปืนใหญ่ smoothbore ขนาดลำกล้อง 125 มม. สามารถยิงกระสุน APFSDS, HESH, HEAT และ HE และยังสามารถยิงขีปนาวุธนำวิถี นอกจากนี้ยังมีป้อมปืนแบบควบคุมจากภายใน ขนาด 12.7 มม. ระบบควบคุมการยิง, กล้องวัดระยะด้วยแสงเลเซอร์, การมองเห็นรอบทิศทาง และระบบกล้องถ่ายภาพความร้อนรุ่นที่ 3
ระบบป้องกัน.
รถถังมีระบบป้องกันตัวเอง explosive reactive armor ป้อมปืนมีลักษณะทำมุมกับวิถีกระสุน และตัวรถมีเกราะด้านข้าง รถถังยังติดตั้งระบบ active protection systemdesignated GL5, ระบบยิงระเบิดป้องกันตัวเอง และอุปกรณ์เลเซอร์เตือนภัย และรถถังยังมีระบบการยืนยันตัวตนของการเป็นพันธมิตรหรือศัตรู, ป้องกันอาวุธชีวภาพ, ระบบป้องกันการระเบิด, ระบบดับเพลิง และเครื่องปรับอากาศ
คำสั่งและการควบคุม.
รถถังยังถูกรวมเข้ากับระบบการสื่อสารแบบดิจิตอลสำหรับการสื่อสารของรถถังและการสื่อสารระหว่างผู้บังคับบัญชา
เกว๊ หง็อก หาย

เกว๊ หง็อก หาย (เกิด 15 พฤษภาคม ค.ศ. 1993) นักฟุตบอลอาชีพในตำแหน่งกองหลังและกัปตันทีมให้กับบีคาเม็กซ์ บิ่ญเซืองในวี.ลีก ดิวิชัน 1 ของเวียดนามและฟุตบอลทีมชาติเวียดนาม
เขาทำประตูแรกให้กับเวียดนามใน เอเอฟเอฟ ซูซูกิ คัพ 2014 ในนัดที่เสมอ 2-2 กับ ทีมชาติอินโดนีเซีย
ฮันฮว็อก

ฮันฮว็อก (한확,1943-1999) เป็นขุนนางและนักการทูตระหว่างสมัย โชซ็อน ของ เกาหลี เขารับราชการเป็นรองมหาเสนาบดีฝ่ายซ้าย ฮันฮว็อกส่วนใหญ่เป็นที่รู้จักโดยบุตรสาวคนที่สองของเขา พระนางอินซู พระนางอภิเษกกับโอรสของ เจ้าชายซูยาง (พระราชโอรสของ พระเจ้าเซจงมหาราช) ปีเดียวกัน เจ้าชายซูยางกลายเป็น พระเจ้าเซโจ กษัตริย์ลำดับที่ 7 ของ ราชวงศ์โชซ็อน และโอรสของพระองค์กลายเป็น เจ้าชายรัชทายาทอึยกย็อง ตำแหน่ง พระนางอินซู ได้รับพระราชทานเมื่อหนึ่งในโอรสของพระนางอินซูและเจ้าชายรัชทายาทอึยกย็องกลายเป็น พระเจ้าซ็องจงแห่งโชซ็อน
เจ้าพระยาศรีพิพัฒน์ (แพ บุนนาค)

เจ้าพระยาศรีพิพัฒน์ นามเดิม แพ เป็นขุนนางตระกูลบุนนาค เคยดำรงตำแหน่งจางวางกรมพระคลังสินค้าและองคมนตรีในพระบาทสมเด็จพระจุลจอมเกล้าเจ้าอยู่หัว
ประวัติ.
เจ้าพระยาศรีพิพัฒน์ มีนามเดิมว่าแพ เป็นบุตรของสมเด็จเจ้าพระยาบรมมหาพิไชยญาติ (ทัต บุนนาค) กับหม่อมหงิม พงษาวดารราชินิกุลบางช้างระบุว่าท่านเกิดในปีเถาะ จ.ศ. 1181 (ตรงกับ พ.ศ. 2362) เริ่มรับราชการเป็นมหาดเล็กในรัชสมัยพระบาทสมเด็จพระนั่งเกล้าเจ้าอยู่หัว มีบรรดาศักดิ์เป็น"นายศัลวิไชย" หุ้มแพร แล้วเลื่อนเป็น"จมื่นสมุหพิมาน" ปลัดกรมพระตำรวจสนมทหาร
ในรัชสมัยพระบาทสมเด็จพระจอมเกล้าเจ้าอยู่หัว ได้เลื่อนเป็น"พระพรหมบริรักษ์" เจ้ากรมพระตำรวจสนมทหาร แล้วเลื่อนเป็น"พระยาศรีพิพัฒน์" จางวางกรมพระคลังสินค้า ถึงปี พ.ศ. 2400 ได้โปรดให้ท่านเป็นราชทูตอัญเชิญพระราชสาส์นไปเจริญทางพระราชไมตรีกับจักรพรรดินโปเลียนที่ 3 ณ กรุงฝรั่งเศส ออกเดินทางเมื่อวันพฤหัสบดี 10 ค่ำ เดือน 5 จ.ศ. 1223 (ตรงกับวันที่ 21 มีนาคม พ.ศ. 2404)
ในรัชสมัยพระบาทสมเด็จพระจุลจอมเกล้าเจ้าอยู่หัว ท่านได้รับแต่งตั้งเป็นกรรมการกฤษฎีกาและองคมนตรี และได้รับสถาปนาเป็น"เจ้าพระยาศรีพิพัฒน์รัตนราชโกษาธิบดี วรมนตรีมหามาตยานุนายก รัชชดิลกสุริยวงศ์ ดำรงศักดิบรมมหาพิไชยญาติ ราชกิจปฏิการาภิธยาศรัย ตรัยศรีรัตนธาดา อภัยพิริยบรากรมพาหุ" ดำรงศักดินา 10,000
เจ้าพระยาศรีพิพัฒน์ ป่วยเป็นไข้มาตั้งแต่วันที่ 6 เมษายน แพทย์จัดยารักษาแล้วอาการไม่ทุเลา ต่อมาจึงหมดสติและถึงแก่อสัญกรรมเมื่อวันเสาร์ขึ้น 14 ค่ำ เดือน 5 เวลา 5 ทุ่มเศษ ตรงกับวันที่ 17 เมษายน พ.ศ. 2429 สิริอายุได้ 67 ปี แต่บางแห่งว่าอายุ 68 ปี วันรุ่งขึ้นเสด็จฯ พระราชทานน้ำหลวงอาบศพ เจ้าพนักงานแต่งศพลงโกศไม้สิบสองตั้งบนชั้น มีฉัตรเบญจา 4 คัน ตั้งเป็นเกียรติยศ
ครอบครัว.
เจ้าพระยาศรีพิพัฒน์กับท่านผู้หญิงอ่วมมีบุตรธิดาด้วยกัน 9 คน กับภรรยาอื่นอีก 16 คน รวมมีบุตรธิดาทั้งสิ้น 25 คน ที่สำคัญ เช่น นายนาวาเอก พระยาสุนทรานุกิจปรีชา (หลง บุนนาค) เจ้าจอมปุก ในรัชกาลที่ 5 และ หม่อมแดง ปราโมช ณ อยุธยา
ราคุเอ็นPROJECT

ราคุเอ็นPROJECT  เป็นซิงเกิลที่สองของเรย์ วอร์เนอร์โฮมเรดิโอได้เผยแพร่เพลงนี้ในวันที่ 24 ตุลาคม 2012 เพลงนี้ถูกนำมาใช้เป็นเพลงเปิดของ ทูเลิฟรู ดาร์กเนส ซึ่งฉายตั้งแต่ตุลาคมถึงธันวาคม 2012
จังหวัดเลกโก

จังหวัดเลกโก (Lecchese:) เป็นจังหวัดในแคว้นลอมบาร์เดียของอิตาลี มีเมืองเอกคือเลกโก ในปี 2017 จังหวัดนี้มีประชากร 337,211 คนบนพื้นที่ 805.61 ตารางกิโลเมตร และแบ่งเป็น 85 คอมมูน
ชายฝั่งระหว่าง Mandello del Lario และ Varenna เป็นที่รู้จักกันในชื่อ "Golden Coast" ซึ่งถือว่าดีที่สุด มีสภาพอากาศดีที่สุดและทิวทัศน์มุมกว้างของทะเลสาบ Como ชายฝั่งของทะเลสาบโคโม เนื่องจากความสำคัญ สงครามเพื่อพิชิตชายฝั่งของทะเลสาบแห่งนี้จึงเกิดขึ้นมากมายและหากดำเนินไปนานหลายสิบปี แม้แต่ระหว่างกองทัพของมิลานและเซเรนิสซิมา
จังหวัดยาโลวา

จังหวัดยาโลวา  เป็นจังหวัดทางตะวันตกเฉียงเหนือของตุรกี บนชายฝั่งทะเลมาร์มะรา เชื่อมต่อกับจังหวัดบูร์ซาทางใต้และจังหวัดโกจาเอลีทางตะวันออก มีเมืองเอกชื่อยาโลวา มีประชากร 203,741 คนเมื่อก่อนจังหวัดนี้เป็นส่วนหนึ่งของจังหวัดโกจาเอลี จนถึง 1930 จังหวัดนี้กลายเป็นส่วนหนึ่งของจังหวัดอิสตันบูลแทน ในที่สุด 1995 ได้กลายเป็นจังหวัดตามเขตแดนทุกวันนี้
เทศมณฑลเกล็ยเปดา

เกล็ยเปดา  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศและเป็นเทศมณฑลเพียงแห่งเดียวที่มีอาณาเขตติดทะเล มีเมืองหลักคือเกล็ยเปดา ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเกล็ยเปดาจึงกลายเป็นเพียงหน่วยทางดินแดนและสถิติ
เทศมณฑลอาลีตุส

อาลีตุส  เป็นหนึ่งในสิบเทศมณฑลของประเทศลิทัวเนียและเป็นเทศมณฑลที่ตั้งอยู่ทางใต้สุดของประเทศ มีเมืองหลักอยู่ที่อาลีตุส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลอาลีตุสจึงกลายเป็นเพียงหน่วยทางดินแดนและสถิติ
เทศมณฑลของประเทศลิทัวเนีย

ประเทศลิทัวเนียประกอบด้วย เทศมณฑล  จำนวน 10 เทศมณฑล แต่ละเทศมณฑลตั้งชื่อตามชื่อเมืองหลักและประกอบด้วยเทศบาล  รวมทั้งหมด 60 เทศบาล แบ่งออกเป็น 9 เทศบาลนคร, 43 เทศบาลเขต และ 8 เทศบาล แต่ละเทศบาลประกอบด้วยแขวง  รวมทั้งหมด 545 แขวง การแบ่งเขตการปกครองรูปแบบนี้มีขึ้นตั้งแต่ พ.ศ. 2537 และได้รับการปรับปรุงเล็กน้อยใน พ.ศ. 2543
จนถึง พ.ศ. 2553 ตำแหน่งหัวหน้าปกครองเทศมณฑลต่าง ๆ คือผู้ว่าการเทศมณฑล  ซึ่งได้รับการแต่งตั้งจากรัฐบาลกลางในกรุงวิลนีอัส ผู้ว่าการเทศมณฑลมีหน้าที่หลักในการกำกับดูแลเทศบาลในสังกัดให้ปฏิบัติตามกฎหมายและรัฐธรรมนูญลิทัวเนีย แต่พวกเขาไม่ได้รับมอบอำนาจอื่นมากนัก จึงมีการเสนอว่าเทศมณฑลทั้งสิบเทศมณฑลไม่มีความจำเป็นสำหรับลิทัวเนีย เนื่องจากเทศมณฑลที่เล็กที่สุดสองเทศมณฑลดูแลเทศบาลเพียงสี่เทศบาล ดังนั้นเมื่อวันที่ 1 กรกฎาคม พ.ศ. 2553 หน่วยงานบริหารเทศมณฑลจึงถูกยุบเลิก แต่เทศมณฑลต่าง ๆ ยังมีอยู่ต่อไปเพื่อวัตถุประสงค์ทางสถิติและการรายงาน
เทศมณฑลเกานัส

เกานัส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนกลางของประเทศ มีเมืองหลักคือเกานัส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเกานัสจึงกลายเป็นเพียงหน่วยทางดินแดนและสถิติ
เจ้าพระยารัตนบดินทร์ (รอด กัลยาณมิตร)

เจ้าพระยารัตนบดินทร์ นามเดิม รอด (บางแห่งว่าบุญรอด) เป็นขุนนางใน ผู้ดำรงตำแหน่งสมุหนายกคนสุดท้าย
ประวัติ.
เจ้าพระยารัตนบดินทร์ มีนามเดิมว่า รอด เกิดเมื่อปีจอ จ.ศ. 1187 (ตรงกับ พ.ศ. 2368) เป็นบุตรเจ้าพระยานิกรบดินทร์ (โต กัลยาณมิตร) ได้รับราชการเป็นมหาดเล็กในพระบาทสมเด็จพระนั่งเกล้าเจ้าอยู่หัวตั้งแต่ปีมะแม พ.ศ. 2390 มีบรรดาศักดิ์เป็น"นายเล่ห์อาวุธ" หุ้มแพร
ปีชวด พ.ศ. 2395 พระบาทสมเด็จพระจอมเกล้าเจ้าอยู่หัวโปรดให้เลื่อนเป็น"หลวงฤทธินายเวร" แล้วเลื่อนอีกในปีนั้นเป็น"เจ้าหมื่นศรีสรรักษ์" หัวหมื่นมหาดเล็ก ถึงปีชวด พ.ศ. จึงโปรดให้เป็น"พระยาราชวรานุกูล วิบูลยภักดีวิริยพาหะ" ปลัดทูลฉลองกรมมหาดไทย ศักดินา 2000
รับราชการ.
ในรัชสมัยพระบาทสมเด็จพระจุลจอมเกล้าเจ้าอยู่หัว วันที่ 21 สิงหาคม พ.ศ. 2416 โปรดให้ท่านมีนามเดิมแต่เพิ่มตำแหน่งผู้รักษากรุงศรีอยุธยา ถือศักดินา 10000 ถึงวันที่ 4 ธันวาคม พ.ศ. 2417 จึงโปรดให้ท่านว่าที่เสมอเสนาบดีกรมเกษตราธิบดี ดำรงศักดินา 10000 ต่อมาได้รับสถาปนาเป็นเจ้าพระยาตำแหน่งที่จตุสดมภ์เสนาบดีในวันพฤหัสบดีที่ 20 พฤศจิกายน พ.ศ. 2422 มีนามตามจารึกในหิรัญบัฏว่า "เจ้าพระยาพลเทพ สรรพพลเสพเสนาบดี ศรีวิไชยราชมหไยสวรรย์ อเนกานันต์ธัญญาหาร พิจารณ์ปฏิพัทธ นพรัตนมุรธาธร มหิศรสมุหเชฐเกษตราธิบดี อภัยพิริยบรากรมพาหุ" ถือศักดินา 10000และสุดท้ายได้รับสถาปนาเป็นสมุหนายกเมื่อวันพฤหัสบดี เดือนสิบเอ็ด ขึ้นสิบค่ำ ปีจออัฐศก จุลศักราช 1248 ตรงกับวันพฤหัสบดีที่ 7 ตุลาคม พ.ศ. 2429 มีนามตามจารึกในสุพรรณบัฏว่า "เจ้าพระยารัตนบดินทร์ มหินทรมหากัลยาณมิตร อเนกบุญฤทธิประสิทธิสาธุคุณ วิบุลยศุภผล นิพัทธกุศลกิริยาภิรัต วงโศปบัติมหามัตยตระกูล อดูลยเมตยาชวาธยาศัย ศรีรัตนตรัยสรณารักษ์ อุดมศักดิพิเศษ นาครามาตยเชษฐมหาสมุหนายก สยามโลกยดิลกบรมราชมานิต สกโลดรทิศประเทศาธิบดี มหาราชสีหมุรธาธร อัครมหาดไทยวริศรเสนาธิบดี อภัยพิริยบรากรมพาหุ" ที่สมุหนายกศักดินา 10000
นอกจากนี้ยังได้เป็นรัฐมนตรี (คณะกรรมการกฤษฎีกา) และองคมนตรี
ถึงแก่อสัญกรรม.
เจ้าพระยารัตนบดินทรป่วยมานาน และถึงแก่อสัญกรรมที่บ้านในวันที่ 23 เมษายน พ.ศ. 2441 วันต่อมา เวลาบ่าย 4 โมงเศษ พระบาทสมเด็จพระจุลจอมเกล้าเจ้าอยู่หัวเสด็จไปพระราชทานน้ำหลวงอาบศพ เจ้าพนักงานแต่งศพ ลงลองใน ตั้งบนแว่นฟ้าสองชั้น ประกอบโกศไม้สิบสอง แวดล้อมด้วยเครื่องสูงสามชั้น ถึงวันที่ 28 เมษายน พ.ศ. 2442 เวลาบ่าย 5 โมงเศษ พระบาทสมเด็จพระจุลจอมเกล้าเจ้าอยู่หัวเสด็จมาพระราชทานเพลิงศพ ณ เมรุวัดกัลยาณมิตรวรมหาวิหาร
อาลีตุส

อาลีตุส  เป็นเมืองทางตอนใต้ของประเทศลิทัวเนีย มีประชากร 57,281 คนใน ค.ศ. 2017 เมืองนี้เป็นศูนย์กลางของภูมิภาคซูกิยาในอดีต เมืองนี้ตั้งอยู่ริมแม่น้ำแนมูนัส อาลีตุสถูกแบ่งเป็นสองเมืองมาเป็นเวลานานนับศตวรรษ มักเรียกว่า "อาลีตุส 1" และ "อาลีตุส 2" เมืองแรกเป็นเมืองที่เล็กกว่า ในขณะที่เมืองหลังเป็นศูนย์กลางของนครซึ่งมีสวนสาธารณะ ที่อยู่อาศัยจัดสรร และเขตอุตสาหกรรม
พระเจ้าออร์ดอญโญที่ 4 แห่งเลออน

พระเจ้าออร์ดอญโญที่ 4 (เลออน:) หรือ พระเจ้าออร์ดอญโญผู้เลวร้าย (เลออน:) เสด็จพระราชสมภพประมาณ ค.ศ. 926 สิ้นพระชนม์ประมาณ ค.ศ. 962 หรือ 963 ที่กอร์โดบา ครองราชย์เป็นกษัตริย์แห่งเลออนตั้งแต่ ค.ศ. 958 ถึง ค.ศ. 960 คั่นกลางระหว่างรัชสมัยของพระเจ้าซันโชที่ 1 แห่งเลออนเป็นเวลา 2 ปี
พระราชประวัติ.
ออร์ดอญโญเป็นพระโอรสของพระเจ้าอัลฟอนโซที่ 4 แห่งเลออนกับพระราชินีโอเนกา ซันเชซแห่งปัมโปลนา และเป็นพระภาติยะของพระเจ้ารามิโรที่ 2 แห่งเลออนและพระเจ้าการ์ซิอา ซันเชซที่ 1 แห่งปัมโปลนา
ในปี ค.ศ. 958 พระองค์ได้ประโยชน์จากการก่อกบฏของขุนนางเป็นระยะเวลาสองปีในรัชสมัยของพระเจ้าซันโชที่ 1 แห่งเลออน ทำให้ได้ขึ้นครองบัลลังก์ในระยะสั้น ๆ ขุนนางเลออน รวมถึงขุนนางกาลิเซียและขุนนางกัสติยาที่ไม่ซื่อสัตย์ เริ่มเบื่อหน่ายที่พระเจ้าซันโชผู้อ้วนท้วน พระองค์ได้รับความช่วยเหลือเป็นพิเศษจากเคานต์เฟร์นัน กอนซาเลซแห่งกัสติยา พระเชษฐภาดาซึ่งเป็นพระสสุระของพระองค์ ทว่าเคานต์เฟร์นันพ่ายแพ้กลุ่มพันธมิตรนาวาร์-อุมัยยัดที่ต่อสู้ในนามของพระเจ้าซันโชในปี ค.ศ. 960 และพระเจ้าออร์ดอญโญได้ถูกกดดัน หลังสูญเสียบัลลังก์ ออร์ดอญโญหนีไปอัสตูเรียสในตอนแรก ต่อมาทรงหนีไปบูร์โกสและได้ทอดทิ้งพระมเหสีที่นั่น ซึ่งทำให้พระองค์เสียการสนับสนุนจากเฟร์นัน กอนซาเลซที่หันไปเป็นพันธมิตรกับพระเจ้าการ์ซิอา ซันเชซที่ 1 แห่งปัมโปลนา เคานต์กัสติยาส่งตัวออร์ดอญโญไปให้กาหลิบอันนาศิรี ผู้บัญชาการพรมแดนตอนกลางในเมดินาเซลิ ซึ่งส่งพระองค์ต่อไปที่ราชสำนักของกาหลิบแห่งกอร์โดบา พระองค์ยอมจำนนและอ้อนวอนขอความช่วยเหลือ ในตอนแรกกาหลิบมีท่าทีว่าจะช่วยเหลือพระองค์ แต่พระเจ้าซันโช ศัตรูของพระองค์ ยื่นข้อเสนอขอความช่วยเหลือเช่นกันโดยแลกกับการยอมสวามิภักดิ์ การวางตัวเป็นกลางจึงเป็นประโยชน์ต่อกาหลิบมากกว่าการช่วยเหลืออร์ดอญโญที่ต่อมาสิ้นพระชนม์ในกอร์โดบาในช่วงที่ยังถูกปลดลงจากบัลลังก์
ฟุตบอลทีมชาติปากีสถาน

ฟุตบอลทีมชาติปากีสถาน เป็นทีมฟุตบอลตัวแทนของประเทศปากีสถาน อยู่ภายใต้การดูแลของสหพันธ์ฟุตบอลปากีสถาน สนามเหย้าของปากีสถานคือสนามกีฬาปัญจาบในเมืองละฮอร์ ปากีสถานเข้าร่วมเป็นสมาชิกฟีฟ่าตั้งแต่ปี ค.ศ. 1948 และก่อตั้งทีมชาติในปี ค.ศ. 1950
ปากีสถานเข้าร่วมการแข่งขันฟุตบอลชิงแชมป์เอเชียใต้และกีฬาภูมิภาคเอเชียใต้ซึ่งจัดขึ้นทุก ๆ สองปี ปากีสถานชนะเลิศโคลัมโบคัพในปี ค.ศ. 1952 และชนะเลิศเหรียญทองกีฬาภูมิภาคเอเชียใต้ทั้งหมด 4 สมัย (ค.ศ. 1989, 1991, 2004, 2006) และได้เหรียญทองแดงอีกหนึ่งสมัยในปี ค.ศ. 1987
เจ้าพระยาสุธรรมมนตรี (พร้อม ณ นคร)

เจ้าพระยาสุธรรมมนตรี นามเดิม พร้อม สกุล ณ นคร อดีตจางวางเมืองนครศรีธรรมราช
ประวัติ.
เจ้าพระยาสุธรรมมนตรี มีนามเดิมว่าหนู แต่มักรู้จักในชื่อพร้อม บางแห่งจึงระบุนามว่าหนูพร้อม เกิดเมื่อวันที่ 1 มีนาคม พ.ศ. 2385 (นับแบบปัจจุบันตรงกับ พ.ศ. 2386) เป็นบุตรเจ้าพระยานครศรีธรรมราช (น้อยกลาง ณ นคร) กับท่านผู้หญิงหญิง (ธิดาหม่อมเจ้าจันทร์ พระโอรสในสมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ) มีพี่น้องร่วมบิดามารดา 6 คน ได้แก่
ในรัชสมัยพระบาทสมเด็จพระจอมเกล้าเจ้าอยู่หัว ท่านได้รับบรรดาศักดิ์เป็น"พระเสน่หามนตรี" ถึงปี พ.ศ. 2410 เจ้าพระยานครศรีธรรมราช (น้อยกลาง ณ นคร) ผู้เป็นบิดาของท่านถึงแก่อสัญญกรรม มีผู้ซึ่งเป็นเชื้อวงศ์ของเจ้าพระยานคร (น้อย) คิดปรารถนาจะเป็นพระยานครศรีธรรมราชหลายคน แต่พระบาทสมเด็จพระจอมเกล้าเจ้าอยู่หัวทรงพระราชดำริจะโปรดฯ ให้ตั้งพระเสน่หามนตรีเป็นพระยานครศรีธรรมราช แต่เนื่องจากเวลานั้นพระเสน่หามนตรียังมิได้ผ่านการอุปสมบทเป็นพระภิกษุ จึงยังมิทรงตั้งพระยานครศรีธรรมราชในทันที ในปีนั้นพระเสน่หามนตรีได้อุปสมบทและจำพรรษา ณ วัดพิชัยญาติการาม คืนวันหนึ่งพระเสน่หามนตรีไหว้พระอยู่ในกุฏิ มีผู้ร้ายเอาปืนยิงเข้าไปทางช่องฝา บังเอิญปืนลั่นออกเมื่อขณะพระเสน่หามนตรีกราบพระ กระสุนปืนข้ามไปจึงไม่ถูก การไต่สวนต่อมาก็ไม่ได้ตัวผู้ร้าย พอพระเสน่หามนตรีลาสิกขาแล้ว จึงทรงพระกรุณาโปรดเกล้าฯ ให้เลื่อนพระเสน่หามนตรีเป็น"พระยานครศรีธรรมราช ชาติเดโชไชย มไหสวริยาธิบดี อภัยพิริยบรากรมพาหุ" สำเร็จราชการเมืองนครศรีธรรมราช
วันที่ 6 กรกฎาคม พ.ศ. 2448 พระบาทสมเด็จพระจุลจอมเกล้าเจ้าอยู่หัวเสด็จออก ณ พลับพลาเมืองนครศรีธรรมราช ได้พระราชทานสัญญาบัตรให้ท่านเป็น"เจ้าพระยาสุธรรมมนตรีศรีธรรมราช มาตยพงษ์สถาพร วรเดโชไชย อภัยพิริยบรากรมพาหุ" จางวางเมืองนครศรีธรรมราช ถือศักดินา 10000
เจ้าพระยาสุธรรมมนตรีป่วยเป็นโรคชรามานาน ถึงแก่อสัญกรรมวันที่ 2 พฤศจิกายน พ.ศ. 2450 เวลา 20.30 น. สิริอายุได้
เวย์วี

เวย์วี  เป็นบอยแบนด์จีนซึ่งทำหน้าที่เป็นยูนิตย่อยที่สี่และยูนิตที่มีฐานในจีนของบอยแบนด์เกาหลีใต้เอ็นซีที ดำเนินการโดย "เลเบิลวี" (Label V) ค่ายเพลงย่อยของเอสเอ็มเอนเตอร์เทนเมนต์ เปิดตัวเมื่อวันที่ 17 มกราคม พ.ศ. 2562 ด้วยอีพี "เดอะวิชัน" ปัจจุบันประกอบด้วยสมาชิกหกคน ได้เเก่ คุน,เตนล์, วินวิน, เซียวจวิ้น, เฮนเดอรี[] และหยางหยาง อดีตสมาชิก ลูคัส
กลุ่มได้ออกอัลบั้มสตูดิโอ 1 อัลบั้มและอีพี 3 ชุด และได้ปรากฏตัวบน ชาร์ตโลก ของ "บิลบอร์ด"
ลอนดอนซิมโฟนีออร์เคสตรา

ลอนดอนซิมโฟนีออร์เคสตรา  หรือย่อว่า LSO เป็นวงออร์เคสตราที่เก่าแก่ที่สุดของกรุงลอนดอน ก่อตั้งขึ้นในปีค.ศ. 1904 จากการรวมกลุ่มของอดีตนักดนตรีที่ลาออกจากวงควีนส์ฮอลล์ออร์เคสตรา (Queen's Hall Orchestra) ปัจจุบันวง LSO ถือเป็นหนึ่งในวงออร์เคสตราแถวหน้าของโลก มีผลงานอัดเสียงเพลงประกอบภาพยนตร์ฟอร์มยักษ์มากมาย ที่โด่งดังที่สุดคือเพลงในภาพยนตร์ชุด "สตาร์ วอร์ส"
รีวงาซากิ

รีวงาซากิ  เป็นนครในจังหวัดอิบารากิ ประเทศญี่ปุ่น ตั้งอยู่ทางตะวันออกเฉียงเหนือของกรุงโตเกียวไปราว 71 กิโลเมตร มีประชากร 77,078 คน (ปี 2018) ชื่อ "รีวงาซากิ" เป็นชื่อตระกูลซามูไรที่เคยปกครองพื้นที่แห่งนี้ในสมัยที่ยังเป็นส่วนหนึ่งของแคว้นซัตสึมะ
ชีร์เกอเนส

ชีร์เกอเนส  เป็นเมืองในเทศมณฑลทรุมส์และฟินมาร์ก ทางตะวันออกเฉียงเหนือของประเทศนอร์เวย์ เมืองตั้งอยู่บนคาบสมุทรบอกฟยอร์เดน (Bøkfjorden) มีโบสถ์ที่สำคัญคือโบสถ์ชีร์เกอเนส ตั้งอยู่บริเวณฮากาเนส (Haganes) เมืองมีพื้นที่ 2.14 ตร.กม. มีประชากร 3,529 คน (ค.ศ. 2018) มีความหนาแน่นประชากร 1,649 คน/ตร.กม.
สุเอซ

สุเอซ ("as-Suways ") เป็นเมืองท่าทางทะเล (มีประชากรราว 750,000 คน ในเดือนสิงหาคม ค.ศ. 2018) ตั้งอยู่ทางทิศตะวันออกเฉียงเหนือของประเทศอียิปต์ ทางชายฝั่งทิศเหนือของอ่าวสุเอซ (ในทะเลแดง) ใกล้กับสถานีปลายทางคลองสุเอซ อยู่ในเขตการปกครองเขตผู้ว่าการสุเอซ เมืองมีเส้นทางรถไฟและทางหลวงเชื่อมต่อเมืองไคโร พอร์ตซาอิด และอิสเมอิลีอา เมืองสุเอซมีโรงงานน้ำมันปิโตรเคมี และโรงกลั่นน้ำมันที่มีท่อลำเลียงไปยังไคโร
แม่น้ำเทนเนสซี

แม่น้ำเทนเนสซี  เป็นสาขาของแม่น้ำโอไฮโอที่ใหญ่ที่สุด มีความยาวราว และตั้งอยู่ทางทิศตะวันออกเฉียงใต้ของสหรัฐอเมริกา ในเทนเนสซีแวลเลย์ เดิมเป็นที่รู้จักในชื่อ แม่น้ำเชอโรคี (Cherokee) เหตุเพราะมีชาวเชอโรคีจำนวนมากอาศัยอยู่ริมฝั่งแม่น้ำ โดยเฉพาะอย่างยิ่งบริเวณเทนเนสซีตะวันออก และแอลาบามาเหนือ ชื่อในปัจจุบันมาจากหมู่บ้านของชาวเชอโรคีที่ชื่อ "Tanasi"
แม่น้ำเกายา

แม่น้ำเกายา  เป็นแม่น้ำในภูมิภาค Vidzeme ของประเทศลัตเวีย เป็นแม่น้ำสายใหญ่สายเดียวของลัตเวียที่ตั้งแต่ต้นสายถึงปลายสายไหลภายในประเทศ มีความยาว 460 กิโลเมตร โดย 1 ใน 5 หรือ 93.5 กิโลเมตร อยู่ในพื้นที่อุทยานแห่งชาติเกายา แม่น้ำเกายาไหลผ่านพื้นที่หุบเขาเกายาที่เก่าแก่และกว้างใหญ่ แม่น้ำมีความกว้าง 1 ถึง 2.5 กิโลเมตร และมีจุดลึกสุดใกล้เมืองซีกุลดา  ลึก 85 เมตร
หินทรายตามชายฝั่งของแม่น้ำเกายาและแม่น้ำที่อยู่ติดกัน ได้เกิดขึ้นเมื่อ 370 ถึง 300 ล้านปี ในยุคเดโวเนียน
นพพร ชื่นกลิ่น

นายแพทย์ นพพร ชื่นกลิ่น จบการศึกษาวิทยาศาสตรบัณฑิต (วิทยาศาสตร์การแพทย์) และแพทยศาสตรบัณฑิต มหาวิทยาลัยสงขลานครินทร์ อดีต ผู้อำนวยการ สสจ.พัทลุง , สสจ.ยะลา ,สสจ.พระนครศรีอยุธยา ,สสจ.กระบี่ ,สสจ.ชุมพร และ สสจ.นครศรีธรรมราช จนกระทั่งได้ขยับตำแหน่งขึ้นดำรงตำแหน่งรองอธิบดี กรมควบคุมโรคในปี พ.ศ. 2552 จากนั้นได้รับเลือกเป็น ผู้อำนวยการ องค์การเภสัชกรรม ในปี พ.ศ. 2558 และปี พ.ศ. 2561 ได้ดำรงตำแหน่ง ผู้อำนวยการสถาบันวิจัยระบบสาธารณสุข จนครบวาระ
ประวัติ.
นายแพทย์ นพพร เกิดเมื่อวันจันทร์ที่ 7 กรกฎาคม พ.ศ. 2501 ปัจจุบันอายุ ปี ณ.จังหวัดนครศรีธรรมราช ประเทศไทย
ผลงานเด่น.
ด้านงานวิจัย/งานวิชาการ.
    • การศึกษาผลกระทบสิ่งแวดล้อมของนิคมอุตสาหกรรมมาบตาพุด
    • ประธานกรรมการกองทุนสนับสนุนการวิจัยและพัฒนา องค์การเภสัชกรรม
    • อาจารย์พิเศษหลักสูตรเศรษฐศาสตร์ (ภาคภาษาอังกฤษ) วิชา Health Policy and Health Economics คณะเศรษฐศาสตร์ มหาวิทยาลัยเกษตรศาสตร์
ด้านบริหารองค์กร.
    • ประธานร่างพระราชบัญญัติควบคุมผลิตภัณฑ์ยาสูบ ฉบับปัจจุบัน
    • คณะทำงานด้านข้อกำหนดผลิตภัณฑ์ยาสูบ ขององค์การอนามัยโลก
    • ระบบการบริการน้ำยาล้างไตสำหรับผู้ป่วยในโครงการหลักประกันสุขภาพแห่งชาติ
    • นำระบบการบริหารจัดการยาและเวชภัณฑ์ เพื่อรองรับ พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560
ความสำเร็จ/ทุนการศึกษา.
    • แพทย์อาสาสงครามอ่าวเปอร์เซีย ครั้งที่ 1 (Gulf War)
    • ศิษย์เก่าดีเด่นครบรอบ 40 ปีประจำปี 2555 คณะแพทย์ศาสตร์ มหาวิทยาลัยสงขลานครินทร์ ด้านสร้างคุณประโยชน์แก่สังคมและสถาบัน
    • ศิษย์เก่าดีเด่นมหาวิทยาลัยสงขลานครินทร์ ประจำปี 2555 ด้านความสำเร็จในหน้าที่การงาน
    • ได้รับทุนการเตรียมราชการไทยสู่ประชาคมอาเซียน ประจำปี 2556 (สำหรับตำแหน่งผู้บริหาร) ทุนรัฐบาลไทย-ประเทศสิงคโปร์
ฮินเนอยา

ฮินเนอยา  เป็นเกาะใหญ่เป็นอันดับ 4 ของประเทศนอร์เวย์ (เป็นเกาะที่ใหญ่ที่สุดในนอร์เวย์หากไม่รวมกลุ่มเกาะสฟาลบาร์) ตั้งอยู่นอกชายฝั่งทิศตะวันตกของภาคเหนือ มีพื้นที่ 2204.7 ตารางกิโลเมตร เกาะตั้งอยู่ในเทศมณฑลนูลันและเทศมณฑลทรุมส์และฟินมาร์ก ทางตะวันตกของเกาะอยู่ในเขตเว็สเตอโรเลิน (Vesterålen) และทางใต้อยู่ในเขตลูฟูเติน (Lofoten) ทางตะวันออกเฉียงใต้อยู่ในเขตอูฟูเติน (Ofoten) และทางตะวันออกเฉียงเหนืออยู่ในเขตเซาเทิร์นทรุมส์ (Southern Troms)
จากข้อมูลปี ค.ศ. 2017 ฮินเนอยามีประชากร 32,688 คน มีเมืองฮัชชตาเป็นเมืองเดียวบนเกาะ
โกเปียโป

โกเปียโป ([ko.pi̯aˈpo]) เป็นเมืองทางตอนเหนือของประเทศชิลี ตั้งอยู่ห่างจากชายฝั่งทางทิศตะวันออกของเมืองกัลเดราราว 65 กม. เมืองก่อตั้งเมื่อวันที่ 8 ธันวาคม ค.ศ. 1744 เป็นเมืองหลักของจังหวัดโกเปียโปและแคว้นอาตากามา
โกเปียโปตั้งอยู่ทางทิศเหนือของกรุงซันติอาโกราว 800 กิโลเมตร อยู่บนริมฝั่งแม่น้ำโกเปียโปในหุบเขาชื่อเดียวกัน เมืองตั้งอยู่รายล้อมทะเลทรายอาตากามาที่มีปริมาณน้ำฝน 12 มิลลิเมตร (½ นิ้ว) ต่อปี ประชากรเมืองโกเปียโกมี 9,128 คน ในปี 1903, 11,617 คน ในปี 1907 และ 158,438 คน ในปี 2012
ฟร็องซิส การ์นีเย

มารี โฌแซ็ฟ ฟร็องซัว การ์นีเย  หรือที่รู้จักกันทั่วไปในชื่อ ฟร็องซิส การ์นีเย  และ หงัก ญี  เป็นทหารเรือและนักสำรวจชาวฝรั่งเศส เกิดที่เมืองแซ็งเตเตียน ประเทศฝรั่งเศส เมื่อวันที่ 25 กรกฎาคม ค.ศ. 1839 เสียชีวิตในการรบที่เมืองฮานอย แคว้นตังเกี๋ย (ปัจจุบันคือประเทศเวียดนาม) เมื่อวันที่ 21 ธันวาคม ค.ศ. 1873 เขามีชื่อเสียงจากการทุ่มเทชีวิตในการสำรวจแม่น้ำโขง ในฐานะหัวหน้าคณะสำรวจแม่น้ำโขงของฝรั่งเศสระหว่างปี ค.ศ. 1866–1868
เจ้าพระยาศรีธรรมาธิราช (เวก บุณยรัตพันธุ์)

เจ้าพระยาศรีธรรมาธิราช นามเดิม เวก เป็นขุนนางสกุลบุณยรัตพันธุ์ อดีตแม่ทัพในสงครามปราบฮ่อ
ประวัติ.
เจ้าพระยาศรีธรรมาธิราช มีนามเดิมว่า เวก (บางแห่งว่าเวทย์ หรือ เวศ) เกิดเมื่อปีฉลู จ.ศ. 1203 (ตรงกับ พ.ศ. 2384) เป็นบุตรเจ้าพระยาภูธราภัย (นุช บุณยรัตพันธุ์) ได้รับราชการเป็นมหาดเล็กมีบรรดาศักดิ์เป็น"นายพิไนยราชกิจ" หุ้มแพร ในรัชสมัยพระบาทสมเด็จพระจอมเกล้าเจ้าอยู่หัว
ในรัชสมัยพระบาทสมเด็จพระจุลจอมเกล้าเจ้าอยู่หัว ได้เลื่อนเป็น"นายกวดมหาดเล็ก" หุ้มแพรต้นเชือก ต่อมาเลื่อนเป็น"พระสุริยภักดี" เจ้ากรมสนมทหาร แล้วเป็น"พระยาราชวรานุกูล" ปลัดทูลฉลองกระทรวงมหาดไทย ตามลำดับ โปรดให้เป็นแม่ทัพไปสงครามปราบฮ่อแล้วต้องปืนข้าศึกจนบาดเจ็บสาหัส ต่อมาเลื่อนเป็น"พระยาศรีธรรมาธิราช" ผู้ช่วยราชการกระทรวงวัง ถือศักดินา ๕๐๐๐ เมื่อวันที่ 21 ตุลาคม พ.ศ. 2435จนถึงวันที่ 10 พฤศจิกายน พ.ศ. 2448 จึงโปรดให้เลื่อนเป็น"เจ้าพระยาศรีธรรมาธิราช อันเตบุริกามาตย์มหานิเวศนานุรักษ์ ภูธรามัจศักดิพิพัฒ ศรีสัตยธาดา อภัยพิริยบรากรมพาหุ" ดำรงศักดินา 10000
เจ้าพระยาศรีธรรมาธิราชถึงแก่อสัญกรรมในวันที่ 23 กุมภาพันธ์ พ.ศ. 2452 (นับแบบปัจจุบันเป็นปี พ.ศ. 2453) วันต่อมาเวลาบ่าย 4 โมงเศษ สมเด็จพระเจ้าลูกยาเธอ เจ้าฟ้าฯ กรมขุนนครสวรรค์วรพินิต เสด็จแทนพระองค์ไปพระราชทานน้ำหลวงอาบศพ เจ้าพนักงานแต่งศพ ยกลงลองใน ตั้งบนฐานกระจก ประกอบโกศแปดเหลี่ยม แวดล้อมด้วยฉัตรเบญจา 4 คัน พระพิธีธรรมสวดพระอภิธรรมมีกำหนด 3 คืน
เว็สเตอโรเลิน

เว็สเตอโรเลิน  เป็นเขตและกลุ่มเกาะในเทศมณฑลนูลัน ประเทศนอร์เวย์ ตั้งอยู่ทางเหนือของเขตและกลุ่มเกาะลูฟูเติน และตั้งอยู่ทางตะวันตกของเมืองฮัชชตา เว็สเตอโรเลินตั้งอยู่ทางเหนือสุดของเทศมณฑล
เพลงรักเพลงปืน

เพลงรักเพลงปืน เคยออกอากาศมาแล้ว 3 ครั้ง จากบทประพันธ์ นันทนา วีระชน เพลงละครแนว แอคชั่น ดราม่า คอมเมดี้ เสียงเพลงอีสาน บทบาทนักแสดงแต่ละปีเริ่มมีการเปลี่ยนแปลงและเพิ่มตัวละครใหม่ๆแตกต่างกันไปเพื่อเป็นองค์ประกอบให้ตัวละครใหม่นั้นมาสร้างสีสรรค์เพื่อแฟนละครได้รับชมมีรอยยิ้มและความสนุกครบรส
การสร้างรูปแบบเป็นภาพยนตร์ไทยและละครโทรทัศน์.
ครั้งที่ 1 (พ.ศ. 2530) เคยสร้างเป็นภาพยนตร์ไทย จากบทประพันธ์ นันทนา วีระชน บทโทรทัศน์ ผลิตโดย กำกับการแสดงโดย นำแสดงโดย สรพงษ์ ชาตรี ยอดรัก สลักใจ พุ่มพวง ดวงจันทร์ ลักษณ์ อภิชาติ ฉัตร มงคลชัย ครรชิต ขวัญประชา และนักแสดงอีกมากมาย
ครั้งที่ 2 (พ.ศ. 2546) เคยสร้างเป็นละครโทรทัศน์ออกอากาศทาง ช่อง 3 จากบทประพันธ์ นันทนา วีระชน บทโทรทัศน์ เดี่ยว-ตะวัน ผลิตโดย บริษัท สเต็ป ออนเวิร์ด จำกัด กำกับการแสดงโดย ณรงค์ จารุจินดา นำแสดงโดย ศุภกรณ์ กิจสุวรรณ กุลณัฐ กุลปรียาวัฒน์ สันติสุข พรหมศิริ คงกะพัน แสงสุริยะ จุฬาลักษณ์ กฤติยารัตน์ ชนิกา สุจริตกุล ยิ่งยง ยอดบัวงาม กรุง ศรีวิไล วีระชัย หัตถโกวิท กลศ อัทธเสรี สมเกียรติ คุณานิธิพงศ์ และนักแสดงอีกมากมาย
ครั้งที่ 3 (พ.ศ. 2562) สร้างเป็นละครโทรทัศน์ออกอากาศทาง ช่อง 7 เอชดี จากบทประพันธ์ นันทนา วีระชน บทโทรทัศน์ ปลายปากกา ผลิตโดย บริษัท ดาราวิดีโอ จำกัด กำกับการแสดงโดย แดง บูรพา นำแสดงโดย กฤตฤทธิ์ บุตรพรม ทัศนียา การสมนุช อาภา ภาวิไล ธนากร ศรีบรรจง และ ธัญยกันต์ ธนกิตติ์ธนานนท์ และนักแสดงอีกมากมายทุกวันพุธ พฤหัสบดี เวลา 20.20 น. ต่อจากละคร บ่วงสไบ เริ่มวันพุธ ที่ 20 มีนาคม พ.ศ. 2562 ถึง วันพุธที่ 8 พฤษภาคม พ.ศ. 2562
ราชวงศ์ที่สิบเจ็ดแห่งอียิปต์

ซึ่งราชวงศ์นี้ปกครองร่วมสมัยกับราชวงศ์ที่สิบห้าแห่งอียิปต์ซึ่งเป็นราชวงศ์ของชาวฮิกซอสจุดศูนย์กลางราชวงศ์นี้อยู่ที่ธีบส์
ในเดือนมีนาคม พ.ศ. 2555 ในบริเวณวิหารเทพ อามุน-ราในวิหารคาร์นัค นักโบราณคดีชาวฝรั่งเศสกำลังตรวจสอบประตูหินปูนของวิหารและ ได้พบอักษรอียิปต์โบราณที่มีจารึกพระนามฟาโรห์ ว่า"เซนัคท์เอนเร" ซึ่งบ่งบอกถึงหลักฐานของฟาโรห์พระองค์นี้ว่ามีอยู่จริง
ปลายราชวงศ์ที่ 17 มีพระมหากษัตริย์สองพระองค์พระนามฟาโรห์เซเคนเอนเร ทาโอกับฟาโรห์คาโมส พยายามทำสงครามต่อต้านชาวฮิกซอสแต่ไม่สำเร็จ พระราชโอรสของ ฟาโรห์เซเคนเอนเร ทาโอและพระอนุชาของ ฟาโรห์คาโมส พระนามว่าฟาโรห์อาโมสที่ 1ทรงสามารถต่อต้านทำสงครามกับชาวฮิกซอสได้สำเร็จ ทำให้อียิปต์ก้าวเข้าสู่ราชวงศ์ที่สิบแปดแห่งอียิปต์ แห่งราชอาณาจักรใหม่แห่งอียิปต์
รายพระนามพระมหากษัตริย์แห่งราชวงศ์ที่ ๑๗.
ฟาโรห์แห่งราชวงศ์ที่ 17 ปกครองมาประมาณ 30 ปี ฟาโรห์แห่งราชวงศ์ที่ 17 มีดังนี้
เทศมณฑลมาริแยมปอเล

มาริแยมปอเล  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนใต้ของประเทศในภูมิภาคซูวัลกิยา และมีเมืองหลักคือมาริแยมปอเล ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลมาริแยมปอเลจึงกลายเป็นเพียงหน่วยทางดินแดนและสถิติ
เทศมณฑลปาเนเวฌีส

ปาเนเวฌีส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคือปาเนเวฌีส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลปาเนเวฌีสจึงกลายเป็นเพียงหน่วยทางดินแดนและสถิติ
เทศมณฑลเช็วเลย์

เช็วเลย์  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเช็วเลย์ ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเช็วเลย์จึงกลายเป็นเพียงหน่วยทางดินแดนและสถิติ
วัดแขก

วัดแขก อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เทศมณฑลเตาราเก

เตาราเก  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศ และมีเมืองหลักคือเตาราเก ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเตาราเกจึงกลายเป็นเพียงหน่วยทางดินแดนและสถิติ
เทศมณฑลเต็ลเชย์

เต็ลเชย์  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเต็ลเชย์ ประชากรประกอบด้วยชาวลิทัวเนีย (ร้อยละ 98.7), ชาวรัสเซีย (ร้อยละ 0.9), ชาวลัตเวีย (ร้อยละ 0.1) และกลุ่มชาติพันธุ์อื่น ๆ (ร้อยละ 0.3) ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเต็ลเชย์จึงกลายเป็นเพียงหน่วยทางดินแดนและสถิติ
ฟุตบอลทีมชาติฮ่องกง

ฟุตบอลทีมชาติฮ่องกง  เป็นทีมฟุตบอลตัวแทนของฮ่องกงในการแข่งขันฟุตบอลชิงแชมป์เอเชียตะวันออก, เอเชียนคัพ และฟุตบอลโลก ทีมชาติอยู่ภายใต้การดูแลของสมาคมฟุตบอลฮ่องกง
ฮ่องกงไม่เคยเข้าร่วมแข่งขันฟุตบอลโลกรอบสุดท้าย แต่เคยเข้าร่วมเอเชียนคัพทั้งหมด 3 ครั้ง ผลงานที่ดีที่สุดคือ อันดับที่ 3 ใน ค.ศ. 1956 ซึ่งในปีนั้น ฮ่องกงยังคงเป็นอาณานิคมของอังกฤษ
เทศมณฑลอูเตนา

อูเตนา  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคืออูเตนาซึ่งอยู่ห่างจากเมืองหลวงวิลนีอัสประมาณ 95 กิโลเมตร เป็นเทศมณฑลที่มีประชากรเบาบางที่สุด ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลอูเตนาจึงกลายเป็นเพียงหน่วยทางดินแดนและสถิติ
เทศมณฑลวิลนีอัส

วิลนีอัส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกของประเทศ เป็นเทศมณฑลที่ใหญ่ที่สุดและมีประชากรมากที่สุด และมีเมืองหลักคือวิลนีอัสซึ่งเป็นเมืองหลวงของประเทศ ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลวิลนีอัสจึงกลายเป็นเพียงหน่วยทางดินแดนและสถิติ
ศาลาแก้วกู่

ศาลาแก้วกู่ เป็นอุทยานขนาด 42 ไร่ของสำนักปฏิบัติธรรมแก้วกู่ และสถานที่ท่องเที่ยวสำคัญในชุมชนสามัคคี อำเภอเมือง จังหวัดหนองคาย ที่ประดิษฐานรูปปั้นคอนกรีตเสริมเหล็กขนาดใหญ่จำนวนรวมกว่า 200 องค์ โดยประกอบด้วยพระพุทธรูป พระรูปของพระโพธิสัตว์ เทพเจ้าฮินดู บุคคลในคริสต์ศาสนา ความเชื่อพื้นบ้าน และตัวละครจากรามเกียรติ์ อุทยานแห่งนี้ถูกสร้างขึ้นโดยปู่บุญเหลือ สุรีรัตน์ ภายใต้แนวคิดว่า "ทุกศาสนาสามารถอยู่รวมกันได้" และให้เป็น "สถานที่แทนภาพดินแดนแห่งการหลุดพ้นจากกิเลสทั้งปวง" ในปี พ.ศ. 2521
ภายในอุทยาน ที่บริเวณฐานของพระรูปแต่ละองค์จะมีจารึกอธิบายชิ้นงานและแนวคิด คติเตือนใจ เป็นภาษาอีสาน และภาษาไทย รูปปั้นที่สูงที่สุดมีความสูงราว 25 เมตร นอกจากนี้ยังมีอาคารสำนักพุทธศาสนาแก้วกู่ความสูงสามชั้น สถาปัตยกรรมเลียนแบบมัสยิด บนหน้าบันของอาคารจารึกสัญลักษณ์โอม และอักษรไทย "ศาลาแก้วกู่" โดยชั้นบนสุดเป็นที่ตั้งร่างของปู่บุญเหลือ สุรีรัตน์ที่บรรจุในผอบ [ผะ-อบ] และไม่เน่าเปื่อยทำให้สร้างความอัศจรรย์แก่ผู้ที่ศรัทธาในตัวท่านเป็นอย่างมาก
ปู่บุญเหลือได้สร้างอุทยานนี้ถัดจากสวนพระ หรือ วัดเชียงควน (Buddha Park; Wat Xieng Khuan) ที่ตั้งอยู่ในนครเวียงจันทน์ ประเทศลาว แต่ท่านได้สร้างให้ศาลาแก้วกู่นี้มีงานที่มีความวิจิตรและยิ่งใหญ่กว่าที่เคยสร้างที่ประเทศลาว สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี
พระเจ้าซันโชที่ 1 แห่งเลออน

ซันโชที่ 1 (เลออน:) หรือ ซันโชผู้ตัวอ้วน (เลออน:) ครองราชย์เป็นกษัตริย์ของอาณาจักรเลออนตั้งแต่ปี ค.ศ. 956 เป็นพระโอรสคนเล็กของพระเจ้ารามิโรที่ 2 แห่งเลออน
หลังสืบทอดตำแหน่งต่อจากพระเจ้าออร์ดอญโญที่ 2 พระเชษฐา พระเจ้าซันโชถูกล้มล้างอำนาจด้วยการก่อปฏิวัติของกลุ่มขุนนางและถูกแทนที่โดยพระเจ้าออร์ดอญโญที่ 4 ซึ่งเป็นลูกพี่ลูกน้องของพระองค์ พระเจ้าซันโชร้องขอความช่วยเหลือจากกาหลิบอับดุรเราะห์มานที่ 3 ชาวอุมัยยัดที่ช่วยเอาบัลลังก์กลับมาให้พระองค์ในปี ค.ศ. 960
พระราชประวัติ.
ซันโชเป็นพระโอรสของพระเจ้ารามิโรที่ 2 แห่งเลออนกับพระมเหสีคนที่สอง พระราชินีอูร์รากา ซันเชซ ทรงเป็นพระนัดดาของพระเจ้าซันโช การ์เซสที่ 1 กับโตดาแห่งปัมโปลนา ผู้สืบทอดตำแหน่งต่อจากพระเจ้ารามิโรคือพระเจ้าออร์ดอญโญที่ 3 พระโอรส ในปี ค.ศ. 951 โดยมีการคัดค้านจากอินฟันเตซันโชที่โต้แย้งว่าราชบัลลังก์เลออนเป็นของพระองค์ ซันโชได้รับการสนับสนุนจากกลุ่มขุนนาง, พระอัยกา โตดา และเฟร์นัน กอนซาเลซ เคานต์แห่งกัสติยา พระเชษฐภาดาของพระเจ้าออร์ดอญโญ พระเจ้าออร์ดอญโญปราบคนกลุ่มนี้ได้ที่ข้างกำแพงเมืองเลออน
พระเจ้าออร์ดอญโญสิ้นพระชนม์ในปี ค.ศ. 956 พระเจ้าซันโชจึงยึดบัลลังก์เลออนมา แต่สองปีต่อมากลับถูกคัดค้านเพราะทรงอ้วนเกินไป พระองค์ถูกปลดลงจากบัลลังก์โดยกลุ่มขุนนางเลออนและกัสติยา ซึ่งนำโดยเคานต์เฟร์นัน กอนซาเลซ ที่ประกาศให้พระเจ้าออร์ดอญโญที่ 4 เป็นกษัตริย์
ต่อมาซันโชหันไปหาพระอัยกี พระราชินีโตดาแห่งปัมโปลนา เพื่อขอให้ช่วยกอบกู้ราชอาณาจักรของพระองค์กลับคืนมา และหันไปหาอับดุรเราะห์มานที่ 3 กาหลิบแห่งกอร์โดบา ทรงขอให้ฮัสดะอี อิบน์ ชัปรุต แพทย์ที่ราชสำนักของกาหลิบช่วยรักษาพระองค์ และขอให้กาหลิบช่วยกอบกู้บัลลังก์เลออน แลกกับพื้นที่ส่วนน้อยบนที่ราบลุ่มแม่น้ำดูเอโร
พระราชินีโตดา พระเจ้าซันโชที่ 1 และพระมเหสีของพระองค์ เตเรซา อันซูเรซ เดินทางไปกอร์โดบาในปี ค.ศ. 958 ฮัสดะอี อิบน์ ชัปรุตรักษาอาการอ้วนของพระองค์ด้วยการให้พระองค์ดื่มเท่าที่จำเป็นเป็นเวลาสี่สิบวัน ต่อมาด้วยการลงนามในข้อตกลง กองทัพมุสลิมและปัมโปลนายึดซาโมราได้ในฤดูใบไม้ผลิปี ค.ศ. 959 และยึดเลออนได้ในปี ค.ศ. 960 ทำให้พระเจ้าซันโชที่ 1 ได้กลับไปเป็นกษัตริย์ พระเจ้าออร์ดอญโญที่ 4 หนีไปอัสตูเรียส
เพียงไม่นานพระเจ้าซันโชที่ 1 ก็ลืมข้อตกลงที่ทำไว้กับชาวมุสลิมที่ต่อมาหันสนับสนุนออร์ดอญโญที่ 4 ในปลายรัชสมัยของพระองค์ กลุ่มกบฏขุนนางได้ยึดและปลดปล่อยกัสติยาเป็นอิสระ และเคานต์แห่งกาลิเซียมีอำนาจแข็งแกร่งขึ้น
ในปี ค.ศ. 966 รัชสมัยของพระองค์สิ้นสุดลงเมื่อทรงสิ้นพระชนม์จากการถูกวางยาพิษ ผู้สืบทอดตำแหน่งต่อจากพระองค์คือพระเจ้ารามิโรที่ 3 แห่งเลออน พระโอรส
ชาโน แพมเบอร์เกอร์

ชาโน แพมเบอร์เกอร์ (18 พฤษภาคม พ.ศ. 2538 –) เป็นนักแสดงสายเลือดไทย–ออสเตรีย–เยอรมัน และได้ทำหน้าที่เป็นอาสาสมัครทหารพรานในภารกิจความไม่สงบในชายแดนภาคใต้ของประเทศไทย
ประวัติ.
ชาโน แพมเบอร์เกอร์ เป็นบุตรคนโต และมีน้องสาว 1 คน โดยมีบิดาเป็นชาวออสเตรีย–เยอรมัน และมีปู่เป็นทหารในสงครามโลกครั้งที่สอง ซึ่งครอบครัวของชาโนทำธุรกิจนำเข้า–ส่งออกอาหารสัตว์
ในภายหลัง ชาโนได้มีผลงานการแสดงละครโทรทัศน์ทางช่อง 7 และ ช่อง 3 มาก่อน อาทิ "หลงเงาจันทร์" "ปู่โสมเฝ้าทรัพย์" "ก๊วนคานทองกับแก๊งพ่อปลาไหล", "นางร้ายซัมเมอร์" และ"วัยแสบสาแหรกขาด"
ปัจจุบัน เขากำลังศึกษาในคณะนิติศาสตร์ มหาวิทยาลัยรามคำแหง
การเป็นทหาร.
ชาโน แพมเบอร์เกอร์ เคยเป็นอาสาสมัครทหารพราน ที่หน่วยเฉพาะกิจกรมทหารพรานที่ 33 อำเภอธารโต จังหวัดยะลา เมื่อ พ.ศ. 2557 ส่วนในปี พ.ศ. 2559 เขาได้สมัครเป็นทหารของกองทัพบกไทย ที่กองพลทหารราบที่ 11 ก่อนที่จะกลับมาสมัครเป็นอาสาสมัครทหารพรานอีกครั้งในปี พ.ศ. 2561 ที่กรมทหารพรานที่ 46 อำเภอเมืองนราธิวาส จังหวัดนราธิวาส
เกียรติประวัติ.
พ.ศ. 2559 ชาโน แพมเบอร์เกอร์ ได้รับเกียรติเป็นผู้ตีกลองชนะประโคมย่ำยามถวายแด่พระบรมศพพระบาทสมเด็จพระปรมินทรมหาภูมิพลอดุลยเดช
ชีวิตส่วนตัว.
ด้านชีวิตส่วนตัว ชาโนตั้งปนิธานว่าจะนำรายได้จากการเป็นนักแสดงไปช่วยเหลือแบ่งปันที่จังหวัดปัตตานี
ฟุตบอลทีมชาติทาจิกิสถาน

ฟุตบอลทีมชาติทาจิกิสถาน ("Timi milliji futʙoli Toçikiston") เป็นทีมฟุตบอลประจำชาติของทาจิกิสถาน อยู่ภายใต้การดูแลของสหพันธ์ฟุตบอลทาจิกิสถาน สนามเหย้าของทีมชาติคือสนามกีฬาปาเมียร์ในดูชานเบ
ทาจิกิสถานไม่เคยเข้าร่วมแข่งขันฟุตบอลโลกเลย ในการแข่งขันรอบคัดเลือกของเอเชียนคัพ 2019 ทาจิกิสถานถูกจับสลากอยู่กลุ่มเดียวกันกับฟิลิปปินส์, เยเมน และเนปาล แต่หลังจากความพ่ายแพ้ต่อฟิลิปปินส์เมื่อวันที่ 27 มีนาคม ค.ศ. 2018 ทำให้ทาจิกิสถานไม่สามารถผ่านเข้าไปในเล่นรอบสุดท้ายได้ อย่างไรก็ตาม พวกเขาสามารถผ่านเข้าไปเล่นในเอเชียนคัพ 2023 นับเป็นครั้งแรกที่พวกเขาได้เข้าร่วมการแข่งขันรายการใหญ่
เมียน้อย (ละครโทรทัศน์)

เมียน้อย เป็นละครโทรทัศน์ไทยแนวดราม่า-โรแมนติก จากบทประพันธ์ของ ทมยันตี ถูกนำมาสร้างเป็นละครโทรทัศน์ ถึง 2 ครั้ง
การสร้างเป็นละครโทรทัศน์.
ครั้งแรกเมื่อปี 2537 ทางช่อง 3 ผลิตละครโดย ทีวีซีน โดยผู้จัด ณัฏฐนันท์ ฉวีวงษ์ บทโทรทัศน์ เสถียร คล้ายสุวรรณ กำกับการแสดงโดย สุประวัติ ปัทมสูต นำแสดงโดย ภาณุเดช วัฒนสุชาติ , ณัฐสิมา คุปตะวาทิน , รุจน์ รณภพ , เด่น ดอกประดู่ ออกอากาศทุกคืน วันจันทร์ - วันพฤหัสบดี เวลา 21 .30 - 23.00 น. เริ่มออกอากาศตอนแรกประมาณ กลางเดือนธันวาคม พ.ศ. 2537 - ปลายเดือนมกราคม พ.ศ. 2538 ต่อจากละคร ฟ้าเพียงดิน 
ครั้งที่สองในปี 2562 ทางช่องจีเอ็มเอ็ม 25 ผลิตละครโดย บริษัท เช้นจ์2561 จำกัด โดยผู้จัด สายทิพย์ มนตรีกุล ณ อยุธยา , วรฤทธิ์ ไวยเจียรนัย บทโทรทัศน์ มาวิน อักษรา กำกับการแสดงโดย คฑาเทพ ไทยวานิช นำแสดงโดย วรนิษฐ์ ถาวรวงศ์ , กฤษฎา พรเวโรจน์ , นิรุตติ์ ศิริจรรยา , สมชาย เข็มกลัด ออกอากาศทุกคืน วันจันทร์ - วันอังคาร เวลา 20 .10 - 21.25 น. เริ่มออกอากาศตอนแรกวันจันทร์ที่ 14 มกราคม พ.ศ. 2562 - 26 มีนาคม พ.ศ. 2562 ต่อจากละคร เงา
ฟุตบอลทีมชาติเนปาล

ฟุตบอลทีมชาติเนปาล  เป็นทีมฟุตบอลชายประจำชาติเนปาล อยู่ภายใต้การดูแลของสมาคมฟุตบอลเนปาล สนามเหย้าของทีมชาติคือสนามกีฬาทศราช รังคศาลาในกาฐมาณฑุ
เนปาลไม่เคยผ่านเข้าไปเล่นในรอบสุดท้ายของฟุตบอลโลกหรือเอเชียนคัพ โดยในรอบคัดเลือกของเอเชียนคัพ 2019 นั้น เนปาลอยู่กลุ่มเดียวกับฟิลิปปินส์, เยเมน และทาจิกิสถาน เนปาลเก็บได้เพียง 2 คะแนนจากการแข่งขัน 6 นัด จากการเสมอกับเยเมนและฟิลิปปินส์ในบ้าน ด้วยผล 0–0 ทั้งสองนัด
ในฟุตบอลชิงแชมป์เอเชียใต้ เนปาลเข้าร่วมแข่งขันเป็นประจำ โดยผ่านเข้าไปถึงรอบรองชนะเลิศได้ 3 จาก 4 ครั้งหลังสุด ส่วนในเอเอฟซีแชลเลนจ์คัพ เนปาลทำผลงานได้ดีที่สุดคือผ่านไปถึงรอบตัดเชือกได้ในปี ค.ศ. 2006
จักรวรรดิโซเวียต

นิยามคำว่า จักรวรรดิโซเวียต มีได้สองความหมาย ประการแรกคือทัศนะของชาติตะวันตกที่มองสหภาพโซเวียตในวิชา โซเวียตศึกษา  อันมองว่าสหภาพโซเวียตเป็นจักรวรรดิอาณานิคมรูปแบบหนึ่ง ทัศนะคตินี้เชื่อกันว่ามีที่มาจากหนังสือ "การก่อตั้งของสหภาพโซเวียต" (The Formation of the Soviet Union) ของ"ริชาร์ด ไปเปอร์" (Richard Pipes) อีกความหมายหนึ่งคือนิยามนี้หมายถึงโยบายการต่างประเทศของสภาพโซเวียตทีมีความคลับคล้ายกับแนวคิดจักรวรรดินิยมระหว่างยุคสงครามเย็น
โด๋ ซวี หมั่ญ

โด๋ ซวี หมั่ญ (เกิด 29 กันยายน 2539) นักฟุตบอลอาชีพชาวเวียดนาม ปัจจุบันเล่นในตำแหน่งกองหลังให้กับสโมสรฟุตบอลฮานอยและฟุตบอลทีมชาติเวียดนาม
ซวี หมั่ญเลื่อนขึ้นสู่ทีมชุดใหญ่ของสโมสรฮานอยในฤดูกาล 2558 และกลายเป็นส่วนสำคัญของทีมเขาคว้ารางวัลผู้เล่นดาวรุ่งยอดเยี่ยมของวีลีก เมื่อจบฤดูกาล 2558 ซวี หมั่ญถูกเรียกตัวติดทีมชาติระดับเยาวชน และถูกเรียกตัวติดทีมชาติชุดใหญ่ใน พ.ศ. 2558 ซวี หมั่ญเป็นหนึ่งในผู้เล่นที่มีอนาคตไกลมากที่สุดของเวียดนาม
เกียรติประวัติ.
สโมสร.
ฮานอย
สโตนฮาร์ท

สโตนฮาร์ท คือ เกมสร้างเมือง พัฒนาโดย Radiant Entertainment. เกมนี้ถูกปล่อยมาให้สำหรับ Microsoft Windows และ macOS ในวันที่ 25 กรกฎาคม พ.ศ. 2560
เกมเพลย์.
สโตนฮาร์ทเป็นเกมเกี่บวกับการผจญภัยและเอาชีวิตรอดในโลกแฟนตาซี สิ่งที่ผู้เล่นต้องทำก็คือช่วยเหลือกลุ่มคนเล็กๆ ตั้งแหล่งที่อยู่อาศัย ผู้เล่นจำเป็นต้องหาแหล่งอาหาร สร้างที่อยู่อาศัย ปกป้องคนในหมู่บ้าน และหาทางที่จะขยายหมู่บ้าน
<templatestyles src="Reflist/styles.css" />
เอเชียนคัพ 2019 กลุ่มอี

กลุ่มอีของเอเชียนคัพ 2019 ลงเล่นตั้งแต่วันที่ 8 ถึง 17 มกราคม ค.ศ. 2019 กลุ่มนี้ประกอบไปด้วยซาอุดิอาระเบีย, กาตาร์, เลบานอน, และ เกาหลีเหนือ. สองทีมที่ดีที่สุด, กาตาร์และซาอุดิอาระเบีย, ได้ผ่านเข้าสู่ 16. ทีมอันดับที่สาม, เลบานอนได้พลาดการเข้าสู่รอบแพ้คัดออกโดยคะแนนแฟร์เพลย์ต่อ เวียดนาม.
ซาอุดิอาระเบียเป็นแชมป์เก่าเพียงทีมเดียวในกลุ่ม, มีสถิติชนะเอเชียนคัพสามสมัย (1984, 1988 และ 1996).
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
เวลาที่ระบุไว้คือเวลามาตรฐานอ่าว 
ซาอุดิอาระเบีย พบ เกาหลีเหนือ.
<section begin=e1 /><section end=e1 />
กาตาร์ พบ เลบานอน.
<section begin=e2 /><section end=e2 />
เลบานอน พบ ซาอุดิอาระเบีย.
<section begin=e3 /><section end=e3 />
เกาหลีเหนือ พบ กาตาร์.
<section begin=e4 /><section end=e4 />
ซาอุดิอาระเบีย พบ กาตาร์.
<section begin=e5 /><section end=e5 />
เลบานอน พบ เกาหลีเหนือ.
<section begin=e6 /><section end=e6 />
เอเชียนคัพ 2019 กลุ่มเอฟ

กลุ่มเอฟของเอเชียนคัพ 2019 ลงเล่นตั้งแต่วันที่ 9 ถึง 17 มกราคม ค.ศ. 2019 กลุ่มนี้ประกอบไปด้วยญี่ปุ่น, อุซเบกิสถาน, โอมาน, และ เติร์กเมนิสถาน. สองทีมที่ดีที่สุด, ญี่ปุ่นและอุซเบกิสถาน, พร้อมกับทีมอันดับที่สาม, โอมาน (ในฐานะหนึ่งใน ทีมอันดับสามสี่ทีมที่ดีที่สุด), จะได้ผ่านเข้าสู่รอบ 16 ทีมสุดท้าย.
ญี่ปุ่นเป็นทีมแชมป์เก่าทีมเดียวเท่านั้น, และทีมเคยชนะเลิศมากที่สุดในเอเชียนคัพอีกด้วย (1992, 2000, 2004 และ 2011).
ทีม.
<templatestyles src="Reflist/styles.css" />
นัด.
เวลาที่ระบุไว้คือเวลามาตรฐานอ่าว 
ญี่ปุ่น พบ เติร์กเมนิสถาน.
<section begin=f1 /><section end=f1 />
อุซเบกิสถาน พบ โอมาน.
<section begin=f2 /><section end=f2 />
โอมาน พบ ญี่ปุ่น.
<section begin=f3 /><section end=f3 />
เติร์กเมนิสถาน พบ อุซเบกิสถาน.
<section begin=f4 /><section end=f4 />
โอมาน พบ เติร์กเมนิสถาน.
<section begin=f5 /><section end=f5 />
ญี่ปุ่น พบ อุซเบกิสถาน.
<section begin=f6 /><section end=f6 />